b'\n_START_ARTICLE_\nThe Harvey Girls\n_START_SECTION_\nArgument\n_START_PARAGRAPH_\nUn grup de "noies de Harvey", noves incorporacions de la cadena de restaurants Fred Harvey, viatgen en un tren a Sandrock. En el mateix vag\xc3\xb3 viatja la jove Susan Bradley, que es dirigeix tamb\xc3\xa9 a Sandrock per casar-se amb un home contactat per correspond\xc3\xa8ncia i que encara no coneix. Per desgr\xc3\xa0cia, Susan descobreix que el seu prom\xc3\xa8s \xc3\xa9s un vell gens atractiu i que les cartes d\'amor van ser escrites com un joc per Ned Trent, propietari d\'una cantina que competeix amb els restaurants Harvey. En el local de Trent, on hi ha jocs d\'atzar, les noies realitzen una breu guia pel local. Despr\xc3\xa9s d\'un enfrontament amb Ned, Susan decideix seguir les "noies de Harvey" i venjar-se de l\'home que li ha pres el p\xc3\xa8l, i aviat estan enfrontades amb el soci de Trent, el jutge Sam Purvis (Preston Foster) espantant-les i l\'animositat del local de noies, regentat per Em (Angela Lansbury) que est\xc3\xa0 enamorada de Trent i veu Susan com a rival.\n_START_SECTION_\nRebuda\n_START_PARAGRAPH_\nEl New York Herald Tribune: "Una gran pel\xc2\xb7l\xc3\xadcula. Judy Garland n\xe2\x80\x99\xc3\xa9s l\'estrella brillant . The Harvey Girls \xc3\xa9s una perfecta demostraci\xc3\xb3 de qu\xc3\xa8 pot fer Hollywood amb els seus vastos recursos quan vol, amb noies boniques, decorats d\xe2\x80\x99\xc3\xa8poca i vestuari vist\xc3\xb3s. "(Howard Barnes)._NEWLINE_El New York Daily News: "una bafarada nost\xc3\xa0lgica del vell oest. Judy canta unes quantes balades sentimentals, com On the Atchison, Topeka and the Santa Fe_NEWLINE_Time; "un musical en technicolor celebra l\xe2\x80\x99arribada de la castedat, coberts I estovalles netes, pels pioneers del Sud-oest. Els portadors d\'aquesta cultura, segons l\xe2\x80\x99evid\xc3\xa8ncia presentada aqu\xc3\xad, eren cambreres. The Harvey Girls \xc3\xa9s una bona diversi\xc3\xb3. La Garland no sembla tan temer\xc3\xa0riament feli\xc3\xa7 com a  Meet Me in St. Louis per\xc3\xb2 encara se\xe2\x80\x99n surt prou b\xc3\xa9. "'